 Madaxweynaha Dawlad goboleedka Puntland ayaa xusay in shirarkii looga hadlayay masiirka Ummadda Soomaaliyeed ay guulo wax ku ool ahi uga soo hooydeen bulshada Soomaaliyeed, waxaana mar uu ka hadlayey shirkii looga hadlayey geeddi-socodka doorashooyinka ku tilmaamay in shirkaasi la isku dhaafsaday aragtiyo badan oo laga soo ururiyey dadka Soomaaliyeed ee ku kala dhaqan gobollada kala duwan ee dalka, isla markaana ay aragtiyahaasi isugu soo biya shubanayeen in Ummadda Soomaaliyeed ay u baahan yihiin inay helaan metelaad dhab ah oo iyaga ka timaada. 